text: Enski Bulldoggurin hevur snøggan feld, sum er sera stuttur og vakurt blankur.
text: #000000
text: Sum hvølpur er hann sera lívligur, men við aldrinum gerst hann róligari.
text: #000001
text: Enski Bulldoggurin kann vera einlittur hvítur. Trýnið kann vera hvítt ella svart. Ymiskir reyðir litir eru loyvdir, hann kann vera gulbrúnur, og hann kann harafturat vera hvítur og flekkutur við fyrr nevndu litum.
text: #000002
text: Enski Bulldoggurin hevur sín uppruna í Onglandi. Rasan er ein av elstu ensku rasunum, og hann er tjóðarhundur í Onglandi.
text: #000003
text: Upprunaliga varð Enskur Bulldog brúktur av slaktarum til at halda skil á óstýriligum neytum.
text: #000004
text: Gamlar frásagnir og uppskriftir vísa, at í 1209 vóru Enskir Bulldoggar brúktir til at dystast móti tarvum, bjørnum og øðrum stórum hundum. Hetta gjørdist ein tjóðarítróttur við kappingum, sum vórðu hildnar hvørt ár fram til 1800-talið. Tá byrjaði áhugin fyri hesum ítrótti at minka, og í 1835 bleiv tað bannað við lóg at hava dystir millum hundar og tarvar.
text: #000005
text: Enskur Bulldog hóskaði serliga væl til tarvadystir. Við stutta trýninum, eyðkenda undirbitinum og sterka kjaftinum fekk hann bitið seg fastan í múlan á tarvinum og jarðlagt hann.
text: #000006
text: Enskur Bulldog verður sera tætt knýttur at eigaranum, og honum dámar ikki at vera einsamallur ov leingi.
text: #000007
text: Rasan varð ald til at hava styrki og úthaldni. Enski Bulldoggurin var ein lutfalsliga lættur hundur við longum beinum, longum hala og lítlum høvdi.
text: #000008
text: Eftir at tarvadystirnir vóru bannaðir í 1835, mundi rasan doyð út. Men har vóru fólk, sum dámdi hesa rasuna, og tey fóru at ala hana við teimum eginleikunum, sum vit kenna í dag.
text: #000009
text: Enski Bulldoggurin gjørdist vinaligari, friðarligari, og hann gjørdist góður við børn. Útsjóndin broyttist eisini, soleiðis at hann fekk styttri bein, tyngri og størri høvd og breiðari trýn.
text: #000010
text: Enski Bulldoggurin hevur vegna sítt stutta trýn ofta trupulleikar við at anda. Stutta trýnið virkar eisini við til, at teir hava lyndi til at snorka. Teir hava ofta hjartafeil og fáa ofta hjartastopp. Teir tola hvørki nógvan hita ella nógvan kulda. Harafturat kann Enski Bulldoggurin fáa eygnatrupulleikar.
text: #000011
text: Feldurin hjá Enska Bulldogginum er sera lættur at røkta. Hann skal greiðast viðhvørt. Turkast skal millum rukkurnar í trýninum við vundnum klúti hvønn dag, fyri at hundurin ikki skal fáa sopp og aðrar húðtrupulleikar. Klørnar skulu haldast stuttar, og ansast skal eftir, at tannsteinur ikki legst á tenninar.
text: #000012
text: Enski Bulldoggurin er ein vinaligur, trúfastur, róligur og sjarmerandi hundur, sum elskar at brúka tíð saman við eigaranum. Sum hvølpur er hann sera lívligur, men við aldrinum gerst hann róligari. Tað er ein hundur við egnum meiningum, og hann kann vera tvørlyntur og sjálvráðin, tí kann tað vera ein avbjóðing at venja ein Enskan Bulldog. Eigarin skal heilt frá hvølpi vera avgjørdur, fyri at sleppa undan, at hundurin tekur ræði. Enski Bulldoggurin kann vera áleypandi móti fremmandum hundum, tí er umráðandi, at bulldoggurin verður sosialiseraður sum hvølpur.
text: #000013
text: Væl hóskandi til tann, sum
text: #000014
text: ynskir sær ein róligan og vinaligan hund, sum ikki krevur nógva rørslu, og sum brúkar meginpartin av tíðini á sofuni og snorkar. Enski Bulldoggurin hóskar væl til eldri fólk ella familjur.
text: #000015
text: Ikki væl hóskandi til tann, sum
text: #000016
text: ynskir sær ein aktivan hund, sum orkar langar og strævnar túrar. Hóskar ikki væl til ein, sum vil hava ein hund, sum ikki slevar ella snorkar.
text: #000017
text: eigur tú at tryggja tær, at tú velur ein hvølp undan hundum, ið ikki hava heilsutrupulleikar. Og um tú ætlar at fáa avkom undan hundinum, skalt tú tryggja tær, at hundurin og tíkin eru frísk og væl fyri, tí at Enskir Bulldoggar kunnu hava fleiri arvaligar heilsutrupulleikar.
text: #000019
text: Ansa eftir, at tú hevur stundir til at taka tær av hundinum, tí at ein Enskur Bulldog verður sera tætt knýttur at eigaranum, og honum dámar ikki at vera einsamallur ov leingi. Hann hevur tørv á at fara út at snodda og at ganga túrar hvønn dag.
text: #000020
text: Enskir Bulldoggar tola ikki væl hita, teir kunnu hava ringt við at anda og kunnu fáa hitaslag. Tí er umráðandi, at tú ikki býrt á ov heitum leiðum. Og av tí at feldurin er sera stuttur, tola teir ei heldur ov nógvan kulda.
text: #000021
text: Enski Bulldoggurin hevur vegna sítt stutta trýn ofta trupulleikar við at anda.
text: #000022
text: Áðrenn tú fært tær ein Gravhund
text: #000024
text: Áðrenn tú fært tær ein Pomeranian
text: #000027
text: Áðrenn tú fært tær ein Mops
text: #000028
text: Turkast skal millum rukkurnar í trýninum við vundnum klúti hvønn dag, fyri at hundurin ikki skal fáa sopp og aðrar húðtrupulleikar.
text: #000029
text: Enski Bulldoggurin kann vera áleypandi móti fremmandum hundum, tí er umráðandi, at bulldoggurin verður sosialiseraður sum hvølpur.
text: #000030
text: Ikki væl hóskandi til tann, sum ynskir sær ein aktivan hund, sum orkar langar og strævnar túrar.
text: #000031
text: Enskir Bulldoggar kunnu hava fleiri arvaligar heilsutrupulleikar.
text: #000032
text: TíðindiKom og kappast8. september 2023 - 01:44Ansi eftir hundinum, tá tit ganga túr8. juni 2023 - 23:03Venjarar á skeið í Danmark26. mai 2023 - 19:50Enduliga heima – eitt sindur um, at innflyta hund18. mai 2023 - 17:41Gjald fyri innflutningsloyvir hækkar14. apríl 2023 - 23:09
text: #000035
text: Kom og kappast8. september 2023 - 01:44Ansi eftir hundinum, tá tit ganga túr8. juni 2023 - 23:03Venjarar á skeið í Danmark26. mai 2023 - 19:50Enduliga heima – eitt sindur um, at innflyta hund18. mai 2023 - 17:41
text: #000036
text: Niðanfyri kanst tú lesa meira um farspor á fch.fo.
text: #000039
text: Gev gætur, at nýtir tú fleiri kagar, mást tú strika farspor í øllum.
text: #000043
text: Tað gert tú við at broyta stillingar í kaganum. Hvar stillingarnar eru, veldst um, hvønn kaga, tú nýtir. Farspor, sum Google Analytics nýtir, kanst tú velja frá við at installera eitt add-on í kagan. Tað eitur Google Analytics Opt-out. Minst tó til, at velur tú farspor frá, kanst tú ikki nýta tær tænastur, sum farsporini stýra.
text: #000044